Komisijos reglamentas (EB) Nr. 427/2004
2004 m. kovo 4 d.
nustatantis referencines kainas tam tikriems žuvininkystės produktams 2004 žvejybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo [1], ypač į jo 29 straipsnio 1 ir 5 dalis,
kadangi:
(1) Reglamentas (EB) Nr. 104/2000 nustato, kad Bendrijai galiojančios referencinės kainos gali būti nustatomos kiekvienais metais pagal produktų kategorijas 1 straipsnyje nurodytiems produktams, kuriems, vadovaujantis 28 straipsnio 1 dalimi, yra taikomos muitų tarifų sumažinimo ar sustabdymo priemonės. Tas pats galioja produktams, kuriems referencinė kaina taikoma arba pagal jiems privalomas PPO muitų tarifų sumažinimo taisykles, arba kai kuriuos kitus preferencinius susitarimus.
(2) Reglamento (EB) Nr. 104/2000 I priedo A ir B dalyse nurodytiems produktams nustatyta referencinė kaina yra tokia pati kaip pašalinimo iš rinkos kaina, nustatyta pagal to reglamento 20 straipsnio 1 dalį.
(3) Komisijos reglamentas (EB) Nr. 425/2004 [2] nustato pašalinimo iš rinkos kainą ir Bendrijos pardavimo kainą 2004 žvejybos metams.
(4) Kitiems produktams, nenurodytiems Reglamento (EB) Nr. 104/2000 I ir II prieduose, referencinės kainos yra nustatomos remiantis muitinės verčių, užfiksuotų valstybių narių importo rinkose arba importo uostuose per trejus metus prieš tą dieną, kai nustatoma referencinė kaina, svertiniu vidurkiu.
(5) Referencinė kaina neprivalo būti nustatyta visoms rūšims, kurioms taikomi Reglamente (EB) Nr. 104/2000 apibrėžti reikalavimai, ypač importuotoms iš trečiųjų šalių, kurių kiekiai yra nereikšmingi.
(6) Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nustatomos referencinės kainos, numatytos Reglamento (EB) Nr. 104/2000 29 straipsnyje ir taikomos žuvininkystės produktams 2004 žvejybos metais.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 4 d.